

**Астана қаласында 2014 жылғы 2 - 5 мамырда Азия Даму Банкінің Басқарушылар кеңесінің 47-ші жыл сайынғы мәжілісін дайындау және өткізу жөніндегі іс-шаралар жоспарын бекіту туралы**

Қазақстан Республикасы Премьер-Министрінің 2013 жылғы 29 сәуірдегі № 71-ө өкімі

      Астана қаласында 2014 жылғы 2 **–** 5 мамырда Азия Даму Банкінің Басқарушылар кеңесінің 47-ші жыл сайынғы мәжілісін сапалы дайындауды және өткізуді қамтамасыз ету мақсатында:  
      1. Қоса беріліп отырған Астана қаласында 2014 жылғы 2 – 5 мамырда Азия Даму Банкінің Басқарушылар кеңесінің 47-ші жыл сайынғы мәжілісін дайындау және өткізу жөніндегі іс-шаралар жоспары бекітілсін.  
      2. Осы өкімнің орындалуын бақылау Қазақстан Республикасы Экономика және бюджеттік жоспарлау министрлігіне жүктелсін.

*Премьер-Министр                   С. Ахметов*

Қазақстан Республикасы  
Премьер-Министрінің   
2013 жылғы 29 сәуірдегі  
№ 71-ө өкімімен      
бекітілген

**Астана қаласында 2014 жылғы 2 – 5 мамырда Азия Даму Банкінің Басқарушылар кеңесінің 47-ші жыл сайынғы мәжілісін дайындау және өткізу жөніндегі**  
**іс-шаралар жоспары**

|  |  |  |  |
| --- | --- | --- | --- |
| Р/с № | Іс-шара | Орындау мерзімі | Жауапты орындаушы |
| 1 | 2 | 3 | 4 |
| 1 | АДБ 47-ші жыл сайынғы мәжілісін өткізу процесін жалпы ұйымдастыруды және үйлестіруді қамтамасыз ету | 2013 жылғы сәуір – 2014 жылғы мамыр | «ЭЗИ» АҚ (келісім бойынша), ЭБЖМ |
| 2 | АДБ 47-ші жыл сайынғы мәжілісін өткізуге байланысты іс-шараларды хабар тарату және баспа БАҚ-та жария ету жөніндегі медиа-жоспарды әзірлеу және бекіту | 2013 жылғы сәуір – мамыр | МАМ, «ЭЗИ» АҚ (келісім бойынша), ЭБЖМ, ұйымдастыру комитеті |
| 3 | Өткізілетін іс-шараларды ұйымдастыруға демеушілерді, оның ішінде бас және ақпараттық демеушілерді тарту мәселесін пысықтау | 2013 жылғы сәуір – желтоқсан | «ЭЗИ» АҚ (келісім бойынша) |
| 4 | АДБ 47-ші жыл сайынғы мәжілісі бойынша Қазақстанның веб-сайты дизайнын әзірлеу және оның мазмұнын толтыру | 2013 жылғы сәуір – желтоқсан | «ЭЗИ» АҚ (келісім бойынша), ЭБЖМ, Астана қаласының әкімдігі, ИЖТМ, МАМ, СІМ |
| 5 | АДБ 47-ші жыл сайынғы мәжілісін медиа-жоспарға сәйкес БАҚ-та ақпараттық сүйемелдеуді ұйымдастыру және жариялау | 2013 жылғы маусым – 2014 жылғы мамыр | «ЭЗИ» АҚ (келісім бойынша), МАМ, СІМ, ЭБЖМ |
| 6 | АДБ талаптарына сәйкес Астана қаласының әуежайында 47-ші жыл сайынғы мәжіліске қатысушыларға қызмет көрсетуді қамтамасыз ету | 2013 жылғы маусым – 2014 жылғы мамыр | «ЭЗИ» АҚ (келісім бойынша), «Астана халықаралық әуежайы» АҚ (келісім бойынша) |
| 7 | Спикерлер мен модераторлар тізімін қалыптастыру және АДБ-ға ұсыну | 2013 жылғы қыркүйек-қараша | «ЭЗИ» АҚ (келісім бойынша), ЭБЖМ, ұйымдастыру комитеті |
| 8 | Шақырылатын қатысушылар тізімін қалыптастыру және келісу | 2013 жылғы желтоқсан | «ЭЗИ» АҚ (келісім бойынша), ЭБЖМ, ұйымдастыру комитеті |
| 9 | АДБ талаптарына сәйкес 47-ші жыл сайынғы мәжілісті өткізу кезеңінде Астанаға және Астанадан тікелей халықаралық әуе рейстерін арттыру бойынша қажетті шаралар қабылдау | 2014 жылғы қаңтар | ККМ, «ЭйрАстана» АҚ (келісім бойынша), ұйымдастыру комитеті |
| 10 | АДБ 47-ші жыл сайынғы мәжілісін өткізу ғимараттарында залдарды және тиісті үй-жайларды жалға алу мәселесін пысықтау | 2014 жылғы қаңтар-ақпан | «ЭЗИ» АҚ (келісім бойынша), Астана қаласының әкімдігі, БҒМ, ұйымдастыру комитеті |
| 11 | АДБ 47-ші жыл сайынғы мәжілісін өткізу кезеңіне Қазақ ұлттық өнер университетінің «Шабыт» сарайындағы оқыту сабақтарын басқа оқыту корпустарына ауыстыру мәселесін пысықтау | 2014 жылғы қаңтар-ақпан | БҒМ, ҚазҰӨУ (келісім бойынша), Астана қаласының әкімдігі, ұйымдастыру комитеті |
| 12 | АДБ 47-ші жыл сайынғы мәжілісінде жұмыс істеу үшін студенттер қатарынан еріктілерді тарту | 2014 жылғы қаңтар-сәуір | БҒМ, Назарбаев университеті (келісім бойынша), «ЭЗИ» АҚ (келісім бойынша) |
| 13 | АДБ 47-ші жыл сайынғы мәжілісін өткізу орындарында қоғамдық тамақтану орындарын ұйымдастыру | 2014 жылғы қаңтар-сәуір | «ЭЗИ» АҚ (келісім бойынша), Астана қаласының әкімдігі |
| 14 | АДБ 47-ші жыл сайынғы мәжілісі шеңберінде мәдени іс-шараларды өткізу бағдарламасын әзірлеу | 2014 жылғы қаңтар-сәуір | «ЭЗИ» АҚ (келісім бойынша), МАМ, ЭБЖМ, БҒМ, Астана қаласының әкімдігі |
| 15 | АДБ 47-ші жыл сайынғы мәжілісі шеңберінде ресми пайдалануға арналған АДБ жабдықтары мен материалдарын жедел кедендік бақылау мен ресімдеуді қамтамасыз ету | 2014 жылғы қаңтар-мамыр | Қаржыминінің КБК |
| 16 | АДБ 47-ші жыл сайынғы мәжілісінің VIP –персоналары мен барлық қатысушылары үшін қабылдаушы тараптың атынан ресми қабылдауларды ұйымдастыру және өткізу | 2014 жылғы қаңтар-мамыр | «ЭЗИ» АҚ (келісім бойынша), ЭБЖМ, Астана қаласының әкімдігі, ҚР ПІБ (келісім бойынша), СІМ, ұйымдастыру комитеті |
| 17 | АДБ талаптарына сәйкес байланыспен және коммуникациялармен, техникалық жабдықтаумен қамтамасыз ету | 2014 жылғы ақпан-сәуір | «ЭЗИ» АҚ (келісім бойынша), ККМ, МАМ, «Қазақтелеком» АҚ (келісім бойынша), «Kazsatnet» ҰК» АҚ (келісім бойынша), «Зерде» холдингі» АҚ (келісім бойынша) |
| 18 | АДБ талаптарына сәйкес іс-шаралар өткізілетін орындарда және қатысушылар тұратын орындарда қоғамдық тәртіпті сақтауды, қоғамдық қауіпсіздікті қамтамасыз ету бойынша ақпарат ұсыну | 2014 жылғы наурыз | ІІМ, ҰҚК (келісім бойынша), ПКҚ (келісім бойынша), «ЭЗИ» АҚ (келісім бойынша) |
| 19 | АДБ 47-ші жыл сайынғы мәжілісіне қатысушылар үшін Астана қаласы бойынша экскурсиялар ұйымдастыру және ресми делегаттардың жұбайына (жұбайларына) арналған мәдени бағдарламаны пысықтау | 2014 жылғы наурыз-мамыр | «ЭЗИ» АҚ (келісім бойынша), Астана қаласының әкімдігі, МАМ, ЭБЖМ, ИЖТМ, ұйымдастыру комитеті |
| 20 | Делегация басшылары мен VIP-персоналар үшін автокөлік қызметін қамтамасыз ету | 2014 жылғы наурыз-мамыр | «ЭЗИ» АҚ (келісім бойынша), ПІБ (келісім бойынша) |
| 21 | Қонақүйлер және АДБ 47-ші жыл сайынғы мәжілісінің іс-шараларын өткізу орындары арасында автобустық қозғалысты қамтамасыз ету және ұйымдастыру | 2014 жылғы наурыз-мамыр | «ЭЗИ» АҚ (келісім бойынша), Астана қаласының әкімдігі, ұйымдастыру комитеті |
| 22 | АДБ 47-ші жыл сайынғы мәжілісін өткізу кезеңінде халықаралық баспасөз-орталығын ұйымдастыру және оның толық жұмыс істеуін қамтамасыз ету | 2014 жылғы 1 сәуірге дейін | «ЭЗИ» АҚ (келісім бойынша), ККМ, МАМ, Астана қаласының әкімдігі, «Қазақтелеком» АҚ (келісім бойынша) |
| 23 | Тарату материалдарын (буклеттер, портфельдер, блокноттар, кәдесыйлар, бейдждер, шақырулар, анықтамалар, бағдарламалар, кеңсе заттары және т.б.) дайындау | 2014 жылғы 1 сәуірге дейін | «ЭЗИ» АҚ (келісім бойынша) |
| 24 | АДБ 47-ші жыл сайынғы мәжілісінің қатысушыларына визалық қолдау көрсету | 2014 жылғы 1 сәуірге дейін | СІМ, «ЭЗИ» АҚ (келісім бойынша) |
| 25 | Мемлекеттік органдарға ресми делегаттарды бекіту | 2014 жылғы 1 сәуірге дейін | «ЭЗИ» АҚ (келісім бойынша), ұйымдастыру комитеті |
| 26 | АДБ 47-ші жыл сайынғы мәжілісі үшін баннерлер мен көрсеткіштерді дайындау және орналастыру | 2014 жылғы 1 сәуірге дейін | «ЭЗИ» АҚ (келісім бойынша), Астана қаласының әкімдігі |
| 27 | Сүйемелдеуші тұлғалар үшін бағдарлама бойынша брошюралар дайындау | 2014 жылғы сәуір | «ЭЗИ» АҚ (келісім бойынша), СІМ, ұйымдастыру комитеті |
| 28 | АДБ 47-ші жыл сайынғы мәжілісіне шетелдік қатысушыларды күтіп алу және шығарып салу, оның ішінде Астана қаласы әуежайының VIP/CIP залдары арқылы өткізуді қамтамасыз ету | 2014 жылғы сәуір-мамыр | «ЭЗИ» АҚ (келісім бойынша), ҚР ПІБ (келісім бойынша), Астана қаласының әкімдігі, ұйымдастыру комитеті |
| 29 | VIP-персоналар мен ресми делегациялардың басшыларына кедендік және паспорттық бақылаудан өтуге жәрдем көрсету | 2014 жылғы сәуір-мамыр | Қаржыминінің КБК, Шекара қызметі, Астана қаласының әкімдігі |
| 30 | АДБ 47-ші жыл сайынғы мәжілісіне қатысушыларды Астана қаласының қонақ үйлерінде орналастыру кезінде жәрдем көрсету | Мәжілісті өткізу күндері | «ЭЗИ» АҚ (келісім бойынша), Астана қаласының әкімдігі, ұйымдастыру комитеті |
| 31 | Іс-шараларды өткізу орындарында қауіпсіздік пен қоғамдық тәртіпті қамтамасыз ету | Мәжілісті өткізу күндері | ІІМ, ПКҚ (келісім бойынша), ҰҚК (келісім бойынша), ұйымдастыру комитеті |
| 32 | Ресми делегациялардың басшылары мен қатысушыларына медициналық қызмет көрсетуді ұйымдастыру | Мәжілісті өткізу күндері | ДСМ |
| 33 | АДБ 47-ші жыл сайынғы мәжілісін өткізудің қорытындылары бойынша Қазақстан Республикасының Үкіметіне ақпарат ұсыну | 2014 жылғы шілде | ЭБЖМ (жинақтау), Қазақстан Республикасының мүдделі мемлекеттік органдары мен өзге де ұйымдары |

Ескертпе: аббревиатуралардың толық жазылуы:  
ЭБЖМ – Қазақстан Республикасы Экономика және бюджеттік жоспарлау министрлігі  
ІІМ – Қазақстан Республикасы Ішкі істер министрлігі  
ДСМ – Қазақстан Республикасы Денсаулық сақтау министрлігі  
СІМ – Қазақстан Республикасы Сыртқы істер министрлігі  
ИЖТМ – Қазақстан Республикасы Индустрия және жаңа технологиялар министрлігі  
MАМ – Қазақстан Республикасы Мәдениет және ақпарат министрлігі  
БҒМ – Қазақстан Республикасы Білім және ғылым министрлігі  
ККМ – Қазақстан Республикасы Көлік және коммуникация министрлігі  
Қаржыминінің КБК – Қазақстан Республикасы Қаржы министрлігінің Кедендік бақылау комитеті  
ҰҚК – Қазақстан Республикасы Ұлттық қауіпсіздік комитеті  
ПКҚ – Қазақстан Республикасы Президентінің Күзет қызметі  
ҚР ПІБ – Қазақстан Республикасы Президентінің Іс басқармасы  
Шекара қызметі – Қазақстан Республикасы Ұлттық қауіпсіздік комитетінің Шекара қызметі  
«ЭЗИ» АҚ – «Экономикалық зерттеулер институты» акционерлік қоғамы  
«Kazsatnet» ҰК» АҚ - «Kazsatnet» ұлттық компаниясы» акционерлік қоғамы   
«Зерде» холдингі» АҚ – «Зерде» ұлттық ақпараттық коммуникациялық холдингі» акционерлік қоғамы  
«ЭйрАстана» АҚ - «ЭйрАстана» акционерлік қоғамы  
«Астана халықаралық әуежайы» АҚ – «Астана халықаралық әуежайы» акционерлік қоғамы  
ҚазҰӨУ – «Шабыт» Қазақ ұлттық өнер университеті» мемлекеттік мекемесі  
Назарбаев университеті – «Назарбаев университеті» дербес білім беру ұйымы  
БАҚ – бұқаралық ақпарат құралдары  
АДБ – Азия Даму Банкі  
Ұйымдастыру комитеті – Азия Даму Банкінің Басқарушылар кеңесінің 47-ші жыл сайынғы мәжілісін дайындау мен өткізу бойынша ұйымдастыру комитеті  
АДБ 47-ші жыл сайынғы мәжілісі – Астана қаласында 2014 жылғы 2 – 5 мамырда АДБ-ның Басқарушылар кеңесінің 47-ші жыл сайынғы мәжілісі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК